da da da da da da es pl da da da da da da nl ro da da da da nb nb da da en fr da da da da da da nb nb da da da da da da nb nb da da da da da da da da nb nb da da nl da da da da da da da nb nb da da sv da da nb nb da da da da da da da da sv nb nb da da da da da da da da da nb nb da da sv da da da nb nb da da da da da da da nb nb da da da da da nb nb da da da da da da da da nb nb da da da da da da da nb nb da da fr da da da da nb nb da da da da da nb nb da da sv da da da da da da nb nb da da sv da da da da da da nb nb da da da da da da da da da da da nb nb da da da da da da nb nb da da da da da da nb nb da da de da da da nb nb da da fr da da da nb nb da da da da nb nb da da nb da da da nb nb da da da da da da da da da da nb nb da da en da da nb nb da da da da da da nb nb da da sv da da da da da da da da da da da da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da pl en en da en da da nl sv da da sv da da da da fr da sv sv da da da de fr da nb da en da sv da da en da da da da cs da da de da da da da da de da da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: november 2017
torsdag den 30. november 2017
Julemåned - december er her!
Ja, altså i morgen... I december har vi en del fødselsdage i familien. Det er med til at presse programmet en del. Jeg har også en eksamensopgave, der skal skrives færdig. Plus en masse forventninger til, hvad jeg skal nå i denne travle julemåned.
Her er nogle af de ønsker, jeg har for december. Det betyder, at det ikke er sikkert, de kommer til at ske. Og hvis ikke, så er det ok (bortset fra julegaverne. De skal jo købes. Jeg håber, det kan ske uden for meget stress og jag).
Gå i biografen og se Star Wars
Her er til gengæld listen over de ting, der er på programmet i december:
Pynte op til jul med ungerne
Shopping efter en speciel kjole
Der er sikkert en hel masse mere, som jeg ikke lige husker nu. Jeg prøver at slappe lidt af med aftaler i december. Indtil videre går det ikke så godt. Hele weekenden er nemlig booket op med stramt program. Jeg håber på julestemning hurtigst muligt.
På jobbet har ivrige kollegaer allerede pyntet op
Indsendt af Birgitte B kl. 18.58 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Jul, Livet i almindelighed, Vinter
onsdag den 29. november 2017
"Too good to go" app'en
Jeg har ventet rigtig længe med at installere den. Af frygt for al det brød og wienerbasser jeg vil få tilbudt til ingen penge.
Vil det så ikke bare være et overforbrug - mest af kalorier - men også af ressourcer?
Jeg skal jo oftest starte bilen for at hente mine tilbud. Jeg kan ikke være sikker på, at der er mad i boxen, der kan holde sig. Jeg er heller ikke sikker på, at der er noget, jeg kan lide.
Indsendt af Birgitte B kl. 16.59 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Mad
tirsdag den 28. november 2017
I tilfælde af travlhed og stress
Så er det, at jeg finder tid til at bage. Sidste uge var lidt en crazy uge (og jo, dem har jeg nok alt for mange af).
Og selv om jeg nok burde prioritere anderledes, så er det i disse uger, at jeg bager. Jeg afstresser med at bage. Det lyder tosset, men det virker for mig. Så jeg tager tiden til det. Selv om der er lidt af den.
Sidste uge fik jeg derfor lavet kanelsneglekage, boller med og uden rosiner, samt et hvidløgsbrød og et groft franskbrød. Altså mellem mandag og fredag. Hvidløgsbrødet var dog til yngstesøns klassefest. Der er fyldt op i fryseren, så nu håber jeg snart, at jeg slipper ud af de stressede perioder...
Indsendt af Birgitte B kl. 18.15 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Efterår, Hausfrau, Livet i almindelighed, Mad
mandag den 27. november 2017
I dette indlæg nævnte jeg kort, at jeg i november var i gang med en nedtælling.
Det omhandler som sådan ikke noget revolutionerende. Sagen er nemlig, at i slutningen af august måned tog mine forældre til Australien. De havde længe planlagt at skyde pensionistlivet i gang med en lang rejse.
På onsdag kommer de hjem. Jo tættere på onsdag vi er kommet, jo mere har jeg glædet mig. Tre måneder er gået - jeg vil ikke sige, at de er fløjet afsted, men de har heller ikke været så lange som frygtet.
Jeg glæder mig, til de kommer hjem. De har været savnet i flere forskellige sammenhænge.
Billede fra et par dage efter de var rejst
Indsendt af Birgitte B kl. 16.21 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Livet i almindelighed
søndag den 26. november 2017
Her er ugens indlæg fra Lokalavisen. Læs online eller videre i indlægget.
Det handler om familie. Den vi har eller ikke har. Den vi vælger eller måske fravælger.
Forleden kørte jeg i tog en tidlig morgen. Sammen med mig steg der en bedstemor og hendes barnebarn på toget. Hun skulle følge drengen i skole. Mens vi kørte, snakkede de om, hvad han skulle lave i dag i skolen og hvad de ellers var i gang med. Jeg fik et kort indblik i et familieliv lige der. Hvor der var kærlighed til hinanden og hvor man var interesseret i den anden.
Familie er vigtigt. I mit liv spiller det en stor rolle. Jeg er ret sikker på, at det gør det også for mange andre på Vestegnen. I familien mødes vi og er sammen. Vi griner og græder sammen. Vi spiser sammen, vi diskuterer og hygger os sammen. Selv om ikke alle på Vestegnen er født i Danmark, så er familiehyggen til stede hos de fleste.
Det kan være svært at sætte sig ind i, at nogle mennesker ikke ser familien af eget valg. Nogle er måske gået skævt af hinanden på et tidspunkt. Andre har måske ingen familie mere pga. dødsfald. Måske bor deres familie langt væk. Egentlig synes jeg også, at familie er noget, vi kan vælge til. Der er mennesker i mit liv, som ikke er min direkte familie. Det er dog nogle, som jeg betegner som familie. De er der for mig og mine, trods vi ikke har været i hinandens liv altid.
Vi skal hjælpe hinanden i det daglige, da det er de små ting, der betyder noget for andre. F.eks. havde jeg i sidste uge lavet for meget mad. Så jeg tilbød min nabo, at hun kunne få den resterende portion suppe og hvidløgsbrød. Hun blev simpelthen så glad og taknemlig, for hun er i nogle uger alene hjemme og kommer sent hjem fra job. Sådan kan mennesker, der ikke er ens familie alligevel godt være det. Eller noget der er tæt på - eller ligner.
Jeg ser de mange familiebånd hver dag, når jeg er ude på Vestegnen. Jeg glædes over synet. Det er alt afgørende, at vi prøver at hjælpe hinanden, som én stor familie herude. Så meget eller så lidt som muligt. Vi skal huske at række hånden frem og give hinanden plads. Vi behøver ikke være enige altid - eller om alting. Men vi skal spise sammen, grine sammen og glædes over, at vi er sammen. I det hele taget skal vi sætte pris på hinandens umage.
Indsendt af Birgitte B kl. 16.12 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
lørdag den 25. november 2017
En dag fyldt med overspringshandlinger. Kaffe. Vasketøj. Madplaner. Kogebogslæsning. Julegaveindpakning. Blogindlæg.
Alt sammen for at springe rundt om min eksamensopgave. Men nu går jeg i gang. Håber jeg kommer lidt videre...
Indsendt af Birgitte B kl. 15.09 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Studie, Vinter, Weekend
fredag den 24. november 2017
Jo, jeg indrømmer det...
Jeg kan godt lide Black Friday.
Jeg har faktisk købt julegaver i dag. Fordi så kan modtageren få en dyrere gave, til samme pris, som jeg har budgetteret.
Jeg har svært ved at se, hvorfor jeg ikke skal benytte dagen til at købe f.eks. min nieces fødselsdagsgave. De mange procenter betyder jo, at hun får gaver, som ellers ville have kostet en del mere på normal pris. Hun får dermed en større gave og jeg betaler ikke mere. Det tror jeg mange (kommende) 8-årige vil være glade for.
Det sagt, så er jeg ikke ramt af 'shop amok' feber. Jeg går målbevidst efter de ting, som jeg skal bruge til gaver. Jeg har ikke købt noget til mig selv (selv om jeg overvejer at købe en kjole, som jeg har kigget på i en måneds tid. Den er med 25% rabat i dag). Jeg har heller ikke købt noget, som der ikke var på min liste. Så uhæmmet forbrugsfest er jeg ikke ude i.
Og 'ude' i Black Friday er jeg heller ikke. Jeg har det efterhånden svært ved mange mennesker i butikkerne og kø er jeg slet ikke til. Så det jeg har kunne finde på nettet med rabat, har jeg købt. Resten bliver indkøbt en anden dag.
Håber I får en dejlig fredag - 'Black' eller ej.
Indsendt af Birgitte B kl. 15.59 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Livet i almindelighed, Shopping, Weekend
torsdag den 23. november 2017
Update på læsning af bøger
Jeg savner at læse bøger. Altså skønlitteratur.
Som forlængelse af dette indlæg, så har jeg været alt for ambitiøs med at låne bøger på biblioteket. Jeg har afleveret dem tilbage igen ulæst.
Det er ikke fordi, jeg ikke har læst mange bøger i år. 23 stk. indtil videre. Jeg ved også, at jeg får slugt et par bøger i juleferien.
Alligevel savner jeg det. Jeg savner at fordybe mig i en god bog. Jeg savner de pauser læsning giver.
Det er næsten tortur at gå på biblioteket og se alt det nye. Dem jeg mangler at læse. Min huskeliste er snart meget lang.
Jeg er så småt begyndt at prioritere, hvilke bøger jeg skal læse først, når jeg har afleveret min eksamensopgave. Ih, hvor jeg glæder mig...
Indsendt af Birgitte B kl. 18.01 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed, Studie
onsdag den 22. november 2017
Den tid på året
I lørdags købte jeg en stor kasse med små klementiner. De er lige nu i sæson og det er familiens glade for. Det er de små af slagsen uden sten, som vi spiser.
Nogle af os spiser flere end andre. F.eks. spiste min yngste én i madpakken mandag. Og fire mere om eftermiddagen. Plus én yderligere om aftenen.
Jeg tror nok, vi skal få spist hele kassen. Hvis ikke, så kan de gå i en salat eller råkost. Når de er ved at være trætte, så presser jeg dem i stedet og bruger saften, når jeg bager boller.
Indsendt af Birgitte B kl. 15.45 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Efterår, Hverdag, Livet i almindelighed
tirsdag den 21. november 2017
Når jeg er lidt for bagud
I dag er der præcis én måned til min eksamensopgave skal afleveres. Jeg er ikke helt så langt med den... eller faktisk så står det lidt skidt til. Selv om jeg er vild med faget. Det er interessant og relevant. Alligevel så har jeg haft meget svært ved at tage mig sammen til at skrive den opgave.
I går fik jeg ikke tid til at læse eller skrive. Jeg tror heller ikke, at jeg når meget i dag. Valget står i dag. Jeg skal derfor på arbejde igen kl. 19, og til vi er færdige med at tælle (kl. lidt i kvalme).
Indimellem står en vasketur og aftensmad til ungerne. Jeg kan trække i nødbremsen og læse i morgen i toget. Hvis jeg da ikke er alt for træt.
Til gengæld nåede jeg at bage en omgang kanelsnegle i går. Så er der lidt at trøste sig på...
Indsendt af Birgitte B kl. 15.26 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Hverdag, Livet i almindelighed, Studie
mandag den 20. november 2017
I går spurgte jeg yngstesøn, om vi skulle købe en julekalender i år. Vi har alle år, siden jeg fik børn, haft DR's julekalender. Nogle år har vi også haft TV2's.
I år får vi ingen. For svaret var ret tydeligt et nej tak til kalender. Kan vist konkludere, at det med små børn endegyldigt er slut nu.
Indsendt af Birgitte B kl. 16.56 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Jul, Livet i almindelighed, Weekend
søndag den 19. november 2017
TV-vaner - eller mangel på samme
Jeg er fra den generation, hvor tv'et er/var noget, vi samles om. Det er det til dels stadig hjemme hos os. Bortset fra at nogle godt kan sidde foran tv'et og samtidig se noget andet på computeren/mobilen. Jeg har sluttet fred med det, for vi er trods alt sammen - i samme rum (sofa).
Jeg læste en artikel om, at ældre mennesker ser mere og mere tv (i forhold til tidligere år). Samtidig så ser unge mindre tv. Det passer meget godt med udviklingen i mit hjem. Det er dog ikke nødvendigvis en dårlig ting, for vi kan stadig mødes om det, vi har set på den ene eller anden platform - og bruge det som udgangspunkt for samtale.
I mit hjem findes både Netflix og HBO. Alligevel streamer jeg ofte fra DR. De har mange gode programmer, som jeg ikke lige får set. Nogle hører jeg om og ser i en ledig stund. Andre fik jeg ikke set, da de blev vist i tv. Faktum er også, at jeg ser en del tv/streaming i perioder. For så slet ikke at se noget i andre.
Jeg kan godt glæde mig til at skulle se noget i tv på et bestemt tidspunkt. F.eks. følger jeg med i Herrens Veje og jeg sidder troligt hver søndag kl. 20.00 foran skærmen. Trods at jeg jo bare kunne streame den, på et hvilket som helst andet tidspunkt.
Jeg tror, jeg er en uddøende race. Mine børn ser i hvert fald ikke meget tv direkte. Måske det kommer når de bliver ældre. Eller måske de bare er vokset op med, at man kan se, hvad man vil - når man vil. I det hele taget så ser de i perioder Netflix/HBO, men f.eks. videoer på YouTube og Facebook ser de også en del af.
Indsendt af Birgitte B kl. 14.51 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Familie, Hausfrau, Livet i almindelighed
fredag den 17. november 2017
Jeg er klar til weekend.
Eller sådan næsten. Mangler lige lidt indkøb.
Jeg glæder mig til en stille weekend. Jeg har nemlig ikke nogle arrangementer planlagt. Altså ud over indkøb, bibliotek og mine lektier. Plus den ældste skal til noget fødselsdag lørdag, hvor han skal hentes om natten.
Men altså, weekend. Uden vækkeur og madpakker. Det bliver skønt.
Indsendt af Birgitte B kl. 14.20 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Familie, Hausfrau, Livet i almindelighed, Studie, Weekend
torsdag den 16. november 2017
I søndags fik jeg to gode idéer til indlæg. Desværre var det lige inden jeg faldt i søvn og mandag morgen havde jeg glemt det.
Jeg sov 10 timer hver nat i weekenden. Jeg har nok trængt til det. Jeg er stadig ikke på helt på toppen.
Da jeg var i skole tirsdag, i stedet for onsdag, så tror min hjerne, at det er fredag i dag. Det er virkelig skidt. For jeg er blevet ret skuffet hver gang, jeg har opdaget, at det kun er torsdag.
Til gengæld er det jo fredag - og derfor snart weekend - lige om lidt. Det bliver dejligt at holde fri efter nogle hektiske dage med lidt for mange arrangementer og tryk på arbejde.
Indsendt af Birgitte B kl. 18.14 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Efterår, Livet i almindelighed, Studie, Sygdom
onsdag den 15. november 2017
En studiebog, der er værd at læse - bog nr. 23½
Denne bog har jeg læst i forbindelse med studiet. Den er dog så enkel, let og praktisk, at jeg ikke tøver med at anbefale den.
Kort og Godt om Stress er overskuelig. Plus den har en del gode råd. Både til dem med stress og dem, der sidder udenfor og skal støtte og hjælpe. Der er mange af de emner, som bogen berører, som de fleste godt ved allerede. Især fordi stress er noget der rammer mange - eller én selv. Dog kan den sagtens læses - også som en reminder på, hvordan det kan undgås.
Indsendt af Birgitte B kl. 16.33 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed, Studie
tirsdag den 14. november 2017
I dag er jeg ekstraordinært i skole. Det er en erstatning for en aflyst skole-onsdag i sidste måned. Det betyder, at jeg kommer sent hjem og oven i det skal have ordnet 4 maskiner vasketøj om aftenen. Så alt i alt en lidt lang dag...
Jeg har derfor lavet dette indlæg klar over et par uger. Som I kan se, så begynder det med 1. november, hvor Maren (igen) ramte mig helt præcist. Jeg synes altid at både oktober, november og december er måneder, hvor jeg ikke har overskud på kontoen (egentlig både pengemæssigt og helbredsmæssigt).
Vi hopper til denne weekend, hvor jeg søndag fik lavet en fin lille morgenmad (knap så Insta-venlig). Hindbær, som var på tilbud, yoghurt og noget granola. Sammen med en kop kaffe fik det mig vågen og i tøjet. Det var så dejligt, kun at skulle tænke på sig selv og tage tingene i eget tempo.
Mandag i sidste uge var noget af en kold aften. Det ved jeg, fordi jeg kørte ungerne til Roskilde. Mens de trænede, så fandt jeg en god café og fik læst lektier. Jeg havde heldigvis fået et godt tip af en kollega om at gå på den studievenlige café Kaffekilden. For det var frysende og absolut ikke vejr til at rende rundt og lede på må og få. Jeg fik i øvrigt slet ikke kaffe, for så er der risiko for, at jeg ikke kan sove. Så jeg fik en lækker hjemmelavet smoothie med bær. Næste gang skal jeg prøve et par af deres lækre te-varianter.
Nå ja, så var der sidste tirsdag med faglig konference. Her var der en lækker citronkage til eftermiddagskaffen. Virkelig fin og meget smagfuld. Jeg er ellers ikke til kage. Dog røg denne den. Om det var fordi jeg var sukkertrængende, eller fordi jeg havde den forkølelse på vej vides ikke.
Som I kan se, så handlede dette fraklip lidt (meget) om søde sager. Måske fordi jeg for tiden prøver virkelig at nyde dem, når jeg endelig spiser dem.
Indsendt af Birgitte B kl. 17.18 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Børn, Efterår, Hverdag, Livet i almindelighed, Mad, Studie, Weekend
mandag den 13. november 2017
Jeg havde en dejlig Mortens Aften. Egentlig går jeg ikke meget op i det med and. Altså, jeg elsker and, men det behøver ikke være på den dag.
Da min mormor og morfar levede holdt de altid Mortens Aften. Mine forældre har også holdt det. Sidste år var jeg i Odense og holdt det med familie og venner.
For egentlig handler det for mig mere om at være sammen, end selve den famøse and. At vi samles - familie og venner - og nyder hinandens selskab.
Jeg bliver helt varm om hjertet, når jeg om fredagen står i blomsterbutikken og køber en lille værtindegave. Især når ekspedienten spørger, om jeg skal spise and i aften - og jeg så kan svare, at jeg skal hjem til min familie.
Jeg er og bliver et stort familie-menneske og jeg har svært ved at forstå, når folk ikke synes det betyder noget. Det kan der være flere grunde til - og jeg skal ikke dømme nogen på det grundlag. Personligt er familien bare mit grundlag.
Så fredag med and var så dejligt - og så var der hjemmelavet gammeldags æblekage til dessert. Mums!
Indsendt af Birgitte B kl. 17.38 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Familie, Livet i almindelighed, Mad, Weekend
søndag den 12. november 2017
Jeg har stemt. Det er et stykke tid siden. Eftersom jeg arbejder i en bygning, hvor der kan brevstemmes, så er det nemmest for mig. Især fordi jeg skal ud og tælle stemmer om aftenen, når valghandlingen er slut. For mig giver det mere tid til at komme hjem og hygge med familien på selve valgdagen. Derfor har jeg igen i år brevstemt.
Egentlig skal man jo bare stemme, i min optik. På den ene eller anden måde. Og det handler ugens indlæg i lokalavisen også om.
Det er ikke altid nemt at være fra Vestegnen. Det kan være en lynhurtig vej til at man bliver sat i bås. Til tider så vælter fordommene frem, når man præsenterer sig som værende fra Vestegnen. Oftest er det ikke for det gode og så er det ikke rart at blive skåret over én kam. Det tror jeg, de fleste folk kan være enig med mig i.
Jeg selv er jo stolt over at være fra Vestegnen. Trods jeg møder fordomme og holdninger. De er nogle gange uden hold i noget, mens de andre gange er korrekt kritik. Alligevel så mener jeg, at det hovedsageligt bør være forbeholdt os, der bor på Vestegnen, at være kritiske. Vi kan jo godt se både de gode og de dårlige forhold herude. Så det er primært vores opgave, at hjælpe til med det, som burde rettes op.
Der skal snart være kommunalvalg. Også på Vestegnen, hvor stemmeprocenten traditionelt ikke er den højeste i landet. Det er virkelig ærgerligt. For det er lige præcis her, vi skal bruge vores demokratiske ret til at sætte et kryds på en kandidat - eller et parti - der er enig med de ønsker, som vi har for Vestegnen.
For krydses det skal der den 21. november! Det er i min optik ret så vigtigt at finde en kandidat eller parti, som vil tage vores ønsker og håb for Vestegnen seriøst. Som vil sørge for, at nogle af de ønsker vi har, bliver en realitet. Om det så må være bedre cykelstier, forbedringer for skolerne, mere ældrepleje eller bedre betingelser for erhvervslivet.
Det kan være noget af en opgave at sætte sig ind i lokalpolitik lige før et valg. Der er dog hjælp at hente på Internettet, hvor man kan tage en test og se, hvilken lokalpolitiker man er mest enig med i sin kommune. Det kan være en god indikator for, hvem eller hvilket parti, der skal have ens stemme. Eller måske kan du endda være heldig at møde en eller flere kandidater til en snak ude i byen.
Smut også forbi din kommunes hjemmeside og se, hvad de laver af aktiviteter i forbindelse med det forestående kommunalvalg. Det går ikke stille af sig - og der er masser af kreative påfund, for at lokke os alle ned og sætte et kryds. Kommunalvalget er demokratiets festdag og jeg håber, at alle på Vestegnen, der har mulighed for det, vil deltage i den fest.
Indsendt af Birgitte B kl. 17.52 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen, Weekend
lørdag den 11. november 2017
Kaffe, lektier og vasketøj
Jeg har ikke været produktiv i dag. Jeg er stadig snottet, selv om det nu har sat sig på ørerne. Så kan man argumentere for, at det er godt, jeg er alene hjemme - så jeg ikke skal høre på nogle.
Dagen har budt på mange små ting, som lige er blevet ordnet. Noget vasketøj, test af C-vitamin, kaffe og oprydning i min klædeskab. Jeg har været ude og gå en tur, været på biblioteket og lavet madplan. Nu er jeg landet i sofaen og jeg skal i gang med noget lektielæsning. Måske en ny kop kaffe.
Håber I alle nyder jeres lørdag...
Indsendt af Birgitte B kl. 15.50 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Hausfrau, Livet i almindelighed, Studie, Weekend
fredag den 10. november 2017
Endelig fredag - og det mener jeg helt og aldeles
Det er lang tid siden, jeg har længtes så meget efter weekend. Ok, jeg er også stadig snotforkølet og burde ligge i min seng. Alligevel har jeg været på arbejde. Det var desværre nødvendigt. Meget kan dog klares med et par Treo.
I denne weekend skal jeg være alene hjemme. Som i helt alene. Det bliver dejligt. Jeg elsker at få alene-tid. Nå, men i aften skal jeg dog spise hos min familie. Så det bliver dejligt, bare at komme, få mad og så kunne gå hjem og ligge på sofaen. Uden at skulle det ene eller andet.
Håber I får en dejlig weekend - billedet er fra forleden, hvor vi havde så pæn frost. Mon ikke jeg snart skal få hentet den vinterfrakke i kælderen...
Indsendt af Birgitte B kl. 14.40 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Efterår, Familie, Livet i almindelighed, Weekend
torsdag den 9. november 2017
Som jeg som barn havde ondt i halsen, så fik jeg altid varm mælk med honning hos min mormor og morfar. Jeg laver det selv til mine unger, hvis de har ondt.
Som voksen lavede min mormor havresuppe med tranebærsaft til mig, når jeg var syg. Det smagte ikke super godt, men det hjælper. Eller også så er det troen på, at det hjælper.
I hvert fald kunne jeg godt bruge havresuppe lige nu. Jeg er så snottet og har ondt i hovedet og halsen. Jeg fik dog aldrig opskriften, så jeg må nøjes med varm te.
Indsendt af Birgitte B kl. 18.06 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Familie, Hausfrau, Hverdag, Sygdom
onsdag den 8. november 2017
Hvor man bare har lyst til at blive i sengen under dynen. Kender I dem? Dem har der været et par stykker af den sidste måneds tid. Ja faktisk den sidste uge.
Mandag præsterede jeg at putte min ansigtsmist i håret. På en måde godt - altså at jeg ikke puttede balsamspray i ansigtet. I øvrigt har vi lånebil, som er noget af en... skal vi sige - oplevelse, at køre i. Og i dag begyndte med en kæmpe omgang hovedpine med tilhørende ondt i halsen. Så ved jeg ligesom også, at der er snot på vej.
Lige i øjeblikket kunne jeg godt bruge weekend, for jeg er træt. Kun to dage tilbage...
Indsendt af Birgitte B kl. 17.44 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Efterår, Hausfrau, Hverdag, Livet i almindelighed, Studie, Sygdom, Weekend
tirsdag den 7. november 2017
Når man skal pendle to dage i træk, så bliver dagene pludselig lange. Mest fordi jeg er vant til at kunne komme hjem på et kvarter. Disse dage er det én time. Hver vej. Så det trækker lige lidt tænder ud. Men interessant var konferencen i dag. Absolut.
Indsendt af Birgitte B kl. 20.12 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Efterår, Hverdag, Livet i almindelighed, Studie
mandag den 6. november 2017
Bog nr. 23 - Transfervindue
Maria Gerhardts 'Transfervindue'. Måske kender du den allerede - eller har hørt om den? Jeg har længe ville læse den. I går blev jeg færdig med den. Den var akkurat lige så god, som jeg havde forventet og læst om.
Jeg fik både smilet og slugt et par klumper, imens jeg læste den. Formen er virkelig god. Små korte afsnit, som taget ud af en personlig dagbog. En rå og ærlig fortælling. Alligevel en slags fiktion.
Jeg kan helt klart anbefale den.
Indsendt af Birgitte B kl. 17.39 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
søndag den 5. november 2017
Fraklip fra weekenden (ikke denne)
Billederne i dette indlæg begynder omvendt. Altså ovenstående er fra søndag. Altså sidste weekend.
Jeg er bagud med en del ting, herunder indlæg til bloggen. Det hænger sammen med en træthed, en studieopgave og en del arbejde. Det sidste pga. jeg i disse uger kun er på kontoret tre dage ud af fem. De andre går med kursus, konference, workshop og skole. Så der er en del at se til...
Tilbage til sidste weekend. Det var så dejligt, at være lidt væk hjemmefra - og at være sammen med familien. På det ovenstående billede sidder jeg og læser avis(!), men jeg bliver kraftigt overvåget af familiens tre høns.
Lørdagen var ellers gået med at være ude til brunch og på udstilling. Efter det tog min bror og ungerne hjem så min svigerinde og jeg fik tid til at gå lidt i butikker og drikke kaffe.
Fredag aften bestod af lækre drinks og lækker mad inden vi var i teateret og se musical "Rock of Ages". Det var en fantastisk aften. De var så gode på teateret og inden fik jeg muslinger, som jeg elsker. Plus Pimm's, som jeg også elsker. Så gjorde det ikke så meget, at skulle cykle hjem i mørket. Og komme alt for sent i seng...
Det her - det er hipster te-latté. Min kusine havde indbudt mig på kaffe inden jeg tog hjem til min bror og svigerinde. Og jeg fik smagt en matcha latté, lavet med matcha pulver og havremælk. Det så meget grønt ud - og smagte lidt anderledes end hvad jeg er vant til. Ikke dårligt. Heller ikke fantastisk...
Det var lidt om sidste weekend. Lige nu nyder jeg søndagen uden avis, men med en ikke-faglig bog.
Indsendt af Birgitte B kl. 13.20 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Familie, Livet i almindelighed, Mad, Weekend
lørdag den 4. november 2017
Det første år jeg havde bloggen, var jeg utrolig aktiv i november måned. 32 indlæg for at være helt præcis. Nogle gange kan det være meget sjovt at læse tilbage.
Hvis I vil læse med, så klik her. (alle links og billeder er dog forsvundet enten ved flytning af bloggen eller omlægning ude på det store www.)
Indsendt af Birgitte B kl. 12.06 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Livet i almindelighed
fredag den 3. november 2017
I dag har jeg afleveret midtvejsopgave til studiet. Plus jeg har været på kursus og derfor fået lidt før fri end normalt på en torsdag. Det fejrer jeg med et glas vin og noget indisk take-away. Håber I også nyder jeres torsdag aften.
... Sådan skrev jeg i går i sofaen, men fordi jeg endnu ikke har fundet en god app til at blogge (og fordi jeg ikke ville betale for den), så fik jeg ikke indlægget udgivet.
Så hvis du har en god anbefaling til en super app, der kan håndtere blog-indlæg på en god måde, så skriv endelig. Og hav en dejlig fredag!
Indsendt af Birgitte B kl. 14.05 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Livet i almindelighed, Studie, Weekend
onsdag den 1. november 2017
November er grå, mørk og til tider regnfuld. Til gengæld er den for mange også en nedtælling til december og juletid.
I denne november har jeg en nedtælling i gang. Dog ikke så meget til jul, men til noget helt andet (som jeg nok skal skrive om senere). I morgen har jeg en deadline på en studieopgave, så det er dejligt at tænke på, at den er overstået allerede inden november er godt i gang.
Jeg har som altid flere ting på programmet. I november skal jeg nemlig:
på kursus med kollega og blive klogere på formidling af digitalisering.
til Black Swan åbent hus og prøve lidt tøj igen.
på faglig konference med hele mit team fra arbejdet.
flere dage i skole pga. aflyst undervisning i sidste måned.
spise and til Mortens Aften hos min familie.
tælle stemmer på valgdagen.
forkæle mig selv med Shellac.
i teateret med kæresten.
til banko med mine søde kollegaer.
Jeg glæder mig til at tænde stearinlys og lave simremad i denne måned. Nogle forberedelser til julen skal jeg nok også lave. Plus læsning til studiet. Det skal nok blive en god november.
Indsendt af Birgitte B kl. 16.44 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Familie, Hverdag, Jul, Livet i almindelighed, Studier, Uddannelse
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Hvem har glæde af opstrammende ultralyd, og hvem har ikke?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Julemåned - december er her!
"Too good to go" app'en
I tilfælde af travlhed og stress
Det handler om familie
Jo, jeg indrømmer det...
Update på læsning af bøger
Den tid på året
Når jeg er lidt for bagud
TV-vaner - eller mangel på samme
En studiebog, der er værd at læse - bog nr. 23½
Kaffe, lektier og vasketøj
Endelig fredag - og det mener jeg helt og aldeles
Bog nr. 23 - Transfervindue
Fraklip fra weekenden (ikke denne)
Fantastisk A/S tema. Temadesign af Jason Morrow. Leveret af Blogger.